
NOTĂ DE PREZENTARE

Curriculumul de LIMBI MODERNE pentru clasele a IX-a  a fost elaborat avându-se în vedere următoarele:

· noua structură a sistemului de învăţământ liceal din România;

· curriculumul parcurs de elevi până în clasa a VIII-a;

· reperele impuse de OMECT 5723/23.12.2003 privind aprobarea Planurilor cadru de învăţământ pentru clasele a IX-a şi a X-a;

· documentele europene privind achiziţionarea competenţelor cheie în cadrul învăţământului obligatoriu;

· necesitatea de a oferi prin curriculum un răspuns mult mai adecvat cerinţelor sociale, exprimat în termeni de achiziţii finale uşor evaluabile la încheierea ciclului inferior al liceului. 
Prezentul curriculum urmăreşte structurarea ciclului inferior al liceului pe filiere şi profiluri şi a fost elaborat urmărindu-se:

A. practica raţională a limbii. Prin dezvoltarea competenţelor de receptare şi producere, elevul va putea, în limitele cunoştinţelor dobândite, să decodifice şi să producă, atât oral cât şi în scris, mesaje corecte şi adecvate funcţional şi comunicativ.
B. formarea şi dezvoltarea de competenţe de comunicare şi interacţiune. Elevul va fi capabil să utilizeze conştient şi adecvat funcţional modalităţi şi tehnici de interacţiune (orală şi în scris) în diverse contexte comunicative.
C. dezvoltarea unor tehnici de muncă intelectuală. Elevul va învăţa să utilizeze strategii şi tehnici de studiu prin care să valorifice cunoştinţe şi deprinderi achiziţionate prin studiul altor discipline, dintr-o perspectivă cross-curriculară, să utilizeze informaţii din tabele, scheme, să folosească dicţionare şi alte tipuri de lucrări de referinţă, alte surse de informare, inclusiv Internetul.

În aceste condiţii, proiectarea curriculară porneşte de la trei puncte de reper: programele din clasele anterioare, documentele Comisiei Europene referitoare la dezvoltarea competenţelor cheie şi ”Cadrul European Comun de Referinţă pentru limbi: învăţare, predare, evaluare” publicat de Consiliul Europei în 1998 şi revizuit în 2000. Din această perspectivă, prezentul curriculum construieşte, pe baza achiziţiilor dobândite până la sfârşitul învăţământului gimnazial, competenţe de comunicare derivate dintr-un consens larg, european şi contribuie la dezvoltarea de competenţe cheie din patru dintre cele opt domenii de competenţe cheie identificate la nivel european: (2) comunicarea în limbi străine (Communication in foreign languages), (5) ”a învăţa să înveţi” (Learning to learn), (6) competenţe interpersonale, interculturale, sociale şi civice (Interpersonal, intercultural, social and civic competences), (8) sensibilizarea la cultură (Cultural awareness), domenii asumate şi de către sistemul de învăţământ românesc.

Obiectivul fundamental al disciplinei LIMBI MODERNE este achiziţionarea şi dezvoltarea de către elevi a competenţelor de comunicare necesare pentru o comunicare adecvată situaţional / acceptată social prin însuşirea de cunoştinţe, deprinderi şi atitudini specifice, în conformitate cu ”Implementation of “Education & Training 2010” programme” (2003), la niveluri echivalente cu cele prevăzute în Cadrul European Comun de Referinţă.
În conformitate cu planurile cadru aprobate prin OMECT 5723 / 23.12. 2003, disciplina limba germană are următorul regim de predare la clasele a IX-a, liceu,:

ÎN TRUNCHIUL COMUN

· ca LIMBA 1 (anul VII de studiu): 2 ore pe săptămână, la toate filierele, profilurile şi specializările. 

· ca LIMBA 2 (anul V de studiu): 2 ore pe săptămână, la toate filierele, profilurile şi specializările (cu excepţia şcolilor / claselor cu predare în limbile minorităţilor naţionale).

· ca LIMBA 3 (anul I de studiu) – posibil a fi studiată la toate filierele, profilurile şi specializările prin înlocuirea uneia dintre limbile moderne (L1 sau L2) studiate în gimnaziu (cu aceeaşi alocare orară ca cea înlocuită).

ÎN CURRICULUM DIFERENŢIAT

· numai ca LIMBA 1 (anul VII de studiu): 1 oră pe săptămână, la filiera teoretică, profil umanist şi la filiera vocaţională, profil militar (M.A.I. şi M.Ap.N.).

ÎN CURRICULUM LA DECIZIA ŞCOLII

· ca LIMBA 3 (anul I de studiu) – posibil a fi studiată la toate filierele, profilurile şi specializările; limba 3 se poate studia şi de către elevii şcolilor / claselor cu predare în limbile minorităţilor naţionale (care, în conformitate cu art. 8, alin. 3 din OMECT 5723 / 2003, nu au ore prevăzute pentru L2 în trunchiul comun sau în curriculum diferenţiat);

· ca LIMBA 1 sau 2 – posibil a fi studiată la toate filierele, profilurile şi specializările ca opţional de aprofundare, de extindere, ca disciplină nouă sau ca opţional integrat, pe baza unor programe elaborate local.

Pornind de la regimul de predare a limbii germane, curriculum-ul pentru clasa a IX-a liceu este format din:

· PROGRAMA 1 pentru limba modernă 1 (anul VII de studiu), care se adresează elevilor de liceu de la toate filierele şi profilurile care au început studiul limbii germane în clasa a III-a;
· PROGRAMA 2 pentru limba modernă 2 (anul V de studiu), care se adresează elevilor de liceu de la toate filierele şi profilurile care au început studiul limbii germane în clasa a V-a

· PROGRAMA 3 pentru limba modernă 3 (anul I de studiu), care se adresează elevilor de liceu de la toate filierele şi profilurile care doresc ca pe durata liceului să studieze limba germană în locul uneia dintre cele studiate în gimnaziu, precum şi elevilor din învăţământul în limbile minorităţilor naţionale, care nu au studiat limba modernă 2 în gimnaziu (şi pentru care studiul celei de a doua limbi moderne este la decizia şcolii).

Delimitarea parcursului de învăţare se realizează pe baza unui model de proiectare care îmbină competenţe şi tipuri de conţinuturi. 

Structura programelor este următoarea:

1 COMPETENŢE GENERALE (definite ca ansambluri structurate de cunoştinţe şi deprinderi care se formează pe  întreaga durată a liceului);

2 VALORI ŞI ATITUDINI (ce urmează a fi formate pe întreg parcursul învăţământului liceal pentru educarea tinerilor în spiritul valorilor europene);

3 COMPETENŢE SPECIFICE (derivate din competenţele generale şi care se formează pe durata unui an de studiu) corelate cu FORME DE PREZENTARE A CONŢINUTURILOR. Această corelare constituie pivotul curriculum-ului, care accentuează latura sa pragmatică: devine astfel transparent nu numai ce se învaţă, dar mai ales pentru ce anume se învaţă anumite conţinuturi. 

4 SUGESTII METODOLOGICE  structurate pe două domenii:
· Conţinuturi recomandate care sunt structurate, pentru fiecare limbă, în:
· Teme (prezintă domeniile şi temele care vor constitui contextul pentru realizarea activităţilor de învăţare pe parcursul orelor de limba germană şi vor delimita tematica ce va fi folosită în evaluare.)  
· Elemente de construcţie a comunicării (conţin categorii de structuri lingvistice care vor fi utilizate în comunicare)

· Acte de vorbire (necesare pentru adecvarea funcţională a comunicării)

· Scurt ghid metodologic (sugestii oferite ca sprijin pentru proiectarea şi realizarea demersul didactic)
Competenţele generale sunt comune pentru toate programele.      

La nivelul ciclurilor primar şi gimnazial, parcursul formativ s-a concentrat pe dezvoltarea capacităţilor de receptare şi de producere a mesajelor orale şi scrise; în clasa a IX-a şi următoarele, alături de două competenţe generale care continuă acest parcurs, se adaugă interacţiunea în comunicarea orală şi scrisă, precum şi transferul şi medierea mesajelor. Delimitarea unei competenţe de interacţiune este necesară pentru ca elevii de vârsta liceală să devină conştienţi de modul în care o interacţiune orală / scrisă este eficientă şi să cunoască criteriile de evaluare a acestor interacţiuni. În cazul medierii şi transferului mesajelor (programele 1 şi 2) avem de-a face cu o competenţă de ordin superior, a cărei formare poate fi asumată în mod legitim la nivelul liceului. Aceasta presupune treceri de la un cod la altul (între două limbi, de exemplu, sau de la limbajul verbal la cel non-verbal şi invers) sau adaptări şi reformulări ale diverselor mesaje în funcţie de situaţia de comunicare.

Valorile şi atitudinile sunt comune pentru toate tipurile de programe. 

Seturile de competenţe specifice corelate cu forme de prezentare a conţinuturilor constituie esenţa programelor. Rubricile ”Competenţe specifice” conţin competenţe formulate astfel încât să poată fi formate pe parcursul unui an de studiu şi să permită evaluarea standardizată. Rubricile ”Forme de prezentare a conţinuturilor” cuprind atât tipuri şi categorii de suporturi / texte cât şi tehnici ce urmează a însuşite de elevi).


În cazul Programei 1, în rubrica ”competenţe specifice” se găsesc şi competenţe / elemente de competenţă scrise cu aldine; acestea vor fi formate la elevii din clasele care au prevăzută 1 oră în CD (filiera teoretică, profil umanist).     În această programă, rubricile ”Forme de prezentare a conţinuturilor” sunt structurate pe Trunchi comun (TC) şi Curriculum diferenţiat (CD), tipurile de conţinut din rubrica ”Forme de prezentare a conţinuturilor CD” urmând a se utiliza numai la clasele care au prevăzută oră de CD (filiera teoretică, profil umanist) la limba modernă 1. 



Structura de competenţe corelate cu tipuri de conţinut oferă un cadru adecvat şi util pentru procesul de evaluare a învăţării, sprijinindu-l şi asigurându-i un caracter mai practic şi mai transparent.

Capitolul de sugestii metodologice de aplicare este menit a veni în sprijinul cadrelor didactice în vederea organizării unui demers didactic modern şi eficient şi este structurat în două subcapitole: 

1) conţinuturi recomandate de Comisia Naţională pentru fiecare programă, pentru construirea demersului didactic; 

2)  scurt ghid metodologic pentru proiectarea şi derularea activităţii la clasă. 

Listele de conţinuturi recomandate conţin arii tematice pentru contextualizarea activităţilor de învăţare, elemente de construcţie a comunicării (structuri lingvistice) care vor fi achiziţionate şi cu care se va opera pe parcursul activităţilor, şi funcţii comunicative (acte de vorbire) care vor fi exersate şi utilizate de elevi. 

În elaborarea programelor s-au avut în vedere, în conformitate cu documentele de politică educaţională ale MECT şi cu prevederile documentelor europene asumate de România, competenţele şi nivelurile de performanţă prevăzute de Cadrul European Comun de Referinţă. Pentru a se crea condiţiile de realizare a unei evaluări unitare şi standardizate a nivelului de achiziţie a capacităţilor / competenţelor, şi în scopul de a se crea premisele pentru o eventuală certificare a competenţelor de comunicare în limba modernă dobândite în şcoală, se vor elabora, pentru finele ciclului inferior al liceului, standarde curriculare de performanţă. Acestea vor fi corelate cu nivelurile prevăzute de Cadrul European Comun de Referinţă, în conformitate cu recomandările Comisiei Europene.
	La finele ciclului inferior al liceului, competenţele lingvistice ale elevilor se vor situa la următoarele niveluri din Cadrul European Comun de Referinţă : 

· Limba 1 - nivelul B1 pentru competenţele de receptare şi pentru  competenţa de producere  oralLimba 1 IB - nivelul B1+ (intensiv) şi nivelul B2 (bilingv), pentru toate competenţele
Limba 2 - nivel B1 pentru competenţele de receptare; nivel A2 pentru competenţele de producere  
· Limba 3 - nivelul A1+ pentru toate competenţele


COMPETENŢE  GENERALE
Limba modernă 1 şi limba modernă 2

1. Receptarea textelor/mesajelor transmise oral sau în scris în diferite situaţii de comunicare

2. Producerea de mesaje orale sau scrise adecvate unor anumite contexte

3. Realizarea de interacţiuni în comunicarea orală sau scrisă

4. Transferul şi medierea mesajelor orale sau scrise în situaţii variate de comunicare

Limba modernă 3

1. Receptarea textelor mesajelor transmise oral sau în scris în diferite situaţii de comunicare

2. Producerea de mesaje orale sau scrise adecvate unor anumite contexte

3. Realizarea de interacţiuni în comunicarea orală sau scrisă

VALORI ŞI ATITUDINI

· Manifestarea flexibilităţii în cadrul schimbului de idei şi în cadrul lucrului în echipă în diferite situaţii de comunicare

· Conştientizarea rolului limbii moderne ca mijloc de acces la patrimoniul culturii universale 

· Disponibilitatea pentru acceptarea diferenţelor şi pentru manifestarea toleranţei prin abordarea critică a diferenţelor şi a stereotipurilor culturale transmise cu ajutorul limbii germane 
· Dezvoltarea interesului pentru descoperirea unor aspecte culturale specifice, prin receptarea unei varietăţi de texte în limba modernă si prin raportarea la civilizaţia spaţiului cultural germanofon
Programa 1 (limba modernă 1 - pentru toate filierele, profilurile şi specializările de licee) 

COMPETENŢE SPECIFICE ŞI FORME DE PREZENTARE A CONŢINUTURILOR 

1. Receptarea mesajelor transmise oral sau in  scris in diferite situaţii de comunicare

	Competenţe specifice
	Forme de prezentare a conţinuturilor TC
	Forme de prezentare a conţinuturilor CD

	1.1 Identificarea sensului global al unui mesaj 

1.2 Anticiparea elementelor de conţinut ale unui text pe baza titlului / unui stimul vizual      

1.3 Identificarea de detalii din mesaje orale / scrise (autentice)

1.4 Selectarea de informaţii din mai multe texte în scopul  îndeplinirii  unei sarcini structurate de lucru 

1.5 Identificarea de informaţii cheie din texte autentice

1.6 Recunoaşterea organizării logice a unui paragraf / text literar 
	· Prezentări orale (de dificultate şi lungime medie) pe teme de interes

· Texte  autentice de    complexitate medie 

· Conversaţii / înregistrări audio / video sau citite cu glas tare de către profesor

· Interviuri / rapoarte orale

· Texte de informare generală

· Texte/paragrafe / descriptive şi narative
	· Texte audio-video de tipuri diverse (de lungime medie) de informare generală din diverse surse

· Texte literare 

· Texte adecvate profilului


2. Producerea de mesaje orale sau scrise adecvate unor anumite contexte

	Competenţe specifice
	Forme de prezentare a conţinuturilor TC
	Forme de prezentare a conţinuturilor CD

	2.1 Descrierea (oral / în scris) a unor activităţi cotidiene, obiceiuri; 

2.2 Relatarea  conţinutului  unui film / al unei povestiri, pe baza unui plan de idei dat

2.3  Redactarea de paragrafe / texte pe o temă de interes 

2.4  Completarea de formulare

2.5  Redactarea de texte funcţionale simple

2.6  Relatarea sub formă de raport a desfăşurării unei activităţi de grup / proiect individual / activităţi cotidiene etc.,
	· Descrieri de obiecte, persoane 

· Povestire orală / scrisă

· Paragrafe, articole pe diverse arii tematice

· Formulare 


	· Eseuri structurate / ghidate

· Rapoarte orale / scrise scurte




3. Realizarea de interacţiuni în comunicarea orală sau scrisă

	Competenţe specifice
	Forme de prezentare a conţinuturilor TC
	Forme de prezentare a conţinuturilor CD

	3.1 Formularea de idei / păreri pe teme de interes în cadrul unei discuţii / în mesaje de răspuns

3.2 Adaptarea formei mesajului la situaţia de comunicare în funcţie de stilul formal / informal folosit de interlocutor

3.3 Redactarea de scrisori de răspuns în care sunt exprimate păreri despre subiecte legate de preocupările tinerilor
	· Dialogul 

· Conversaţia cotidiană

· Texte / Mesaje personale

· Scrisori personale

· Acte de vorbire ( funcţiile comunicative ale limbii)     necesare performării acestor competenţe


	· Discuţia 

· Interviul ghidat 

· Scrisori oficiale simple

·  Acte de vorbire ( funcţiile comunicative ale limbii)       necesare performării acestei competenţe




4. Transferul şi medierea mesajelor orale sau scrise în situaţii variate de comunicare

	Competenţe specifice
	Forme de prezentare a conţinuturilor TC
	Forme de prezentare a conţinuturilor CD

	4. 1 Transformarea unor mesaje din vorbire directă în vorbire indirectă 

4. 2 Utilizarea dicţionarului bilingv pentru traducerea unor texte funcţionale scurte din limba germană în limba română

4. 3 Sintetizarea sub formă de schemă / notiţe a conţinutului unui text scris / mesaj oral 

4.4 Traducerea în limba română a unor texte scurte din domenii de interes utilizând dicţionarul
	· Mesaje orale (înregistrate                               sau emise de profesor sau elevi)

· Prospecte, instrucţiuni, 

· Texte de informare generală

· Notiţe

· Tehnici de utilizare a dicţionarului bilingv
	· Fragmente de texte literare de dificultate medie

· Texte literare scurte

· Prezentări (înregistrări audio)




Programa 2 (limba modernă 2 – pentru toate filierele, profilurile şi specializările de licee)

COMPETENŢE SPECIFICE ŞI TIPURI DE CONŢINUTURI

1 Receptarea mesajelor transmise oral sau în scris în diferite situaţii de comunicare

	Competenţe specifice
	Forme de prezentare a conţinuturilor 

	1.1  Identificarea unor informaţii specifice dintr-un text ascultat pe subiecte familiare, articulat clar şi cu viteză normală

1.2  Desprinderea sensul global / a ideilor esenţiale dintr-un text, pe baza unor întrebări de sprijin

1.3  Deducerea înţelesului unor elemente lexicale necunoscute cu ajutorul contextului

1.4  Selectarea unor informaţii relevante din fragmente de texte informative, instrucţiuni, tabele, hărţi, pentru a îndeplini o sarcină de lucru 
	· Povestiri

· Rapoarte / prezentări orale / scrise

· Interviuri

· Diagrame, grafice, tabele sinoptice

· Texte / fragmente de informare generală

· Dialoguri, conversaţii, interviuri

· Articole de presă

· Emisiuni radio / TV




2 Producerea de mesaje orale sau scrise adecvate unor contexte variate de comunicare

	Competenţe specifice
	Forme de prezentare a conţinuturilor 

	2.1  Redactarea de instrucţiuni, reclame, pagini de jurnal

2.2  Elaborarea – oral sau în scris – a unei descrieri simple a unui eveniment sau a unor experienţe personale, pe bază de suport vizual sau de plan de idei
	· Povestire / Prezentare orală / scrisă

· Descrieri de obiecte, persoane

· Texte/Paragrafe pe diverse arii tematice, 




3 Realizarea de interacţiuni în comunicarea orală sau scrisă

	Competenţe specifice
	Forme de prezentare a conţinuturilor 

	3.1  Exprimarea poziţiei (acord / dezacord) faţă de opiniile exprimate în cadrul unei discuţii

3.2  Comunicarea în vederea realizării unei sarcini care necesită un schimb de informaţii simplu şi direct

3.3 Redactarea unor mesaje de răspuns, în care sunt exprimate mulţumiri sau scuze

3.4  Notarea informaţiilor pertinente dintr-o comunicare pe subiecte cunoscute, rostită clar şi rar, pe care o poate întrerupe pentru a cere formulări sau repetări
	· Dialogul

· Conversaţia cotidiană 

· Mesaje personale

· Scrisori personale simple

· Acte de vorbire (funcţiile comunicative ale limbii) necesare performării acestor competenţe  


4 Transferul şi medierea mesajelor orale sau scrise în situaţii variate de comunicare

	Competenţe specifice
	Forme de prezentare a conţinuturilor

	4.1 Înregistrarea informaţiilor receptate oral sau în scris sub formă de notiţe, cu suport dat 

4.2  Reducerea unui paragraf la o idee esenţială

4.3  Reformularea, la cererea partenerului de dialog, a unei replici în cadrul unei conversaţii pe teme familiare
	· Fragmente de texte de informare generală

· Fişe şi instrucţiuni de lucru
· Opinii (înregistrări audio)

· Dialoguri, conversaţii


Programa 3 (limba modernă 3 – pentru toate filierele, profilurile şi specializările de licee)

COMPETENŢE SPECIFICE ŞI TIPURI DE CONŢINUTURI

1 Receptarea mesajelor transmise oral şi în scris în diverse situaţii de comunicare

	Competenţe specifice
	Forme de prezentare a conţinuturilor 

	1.1  Desprinderea sensului global / ideii principale al unui mesaj scurt articulat clar şi rar / dintr-un text scurt

1.2  Asocierea de informaţii factuale dintr-un text citit / audiat cu o imagine / un set de imagini 

1.3  Identificarea de informaţii specifice în materiale simple de tipul broşurilor de informare, fragmente de text care descriu evenimente, alte texte autentice 

1.4  Sesizarea ordinii evenimentelor relatate într-un text scurt şi simplu, audiat sau citit
	· Povestire orală

· Articole de ziar

· Texte publicitare orale / scrise 

· Conversaţii

· Dialoguri simple

· Texte scurte autentice




2 Producerea de mesaje orale sau scrise adecvate unor contexte variate de comunicare

	Competenţe specifice
	 Forme de prezentare a conţinuturilor

	2.1  Cererea şi oferirea de informaţii despre sine, despre persoane, despre activităţi din universul imediat, folosind o intonaţie adecvată

2.2  Folosirea de formule orale / scrise simple, adecvate unor situaţii de comunicare uzuale

2.3  Formularea / redactarea de instrucţiuni pentru activităţi cotidiene 

2.4  Redactarea unui text scurt, format din fraze simple, folosind relatori simpli, despre evenimente, persoane din mediul familial, după un plan dat 
	· Invitaţie, telegramă, anunţ publicitar, bilet 

· Texte/Paragrafe simple

· Descriere simplă orală sau scrisă




3 Realizarea de interacţiuni în comunicarea orală şi scrisă

	Competenţe specifice
	Forme de prezentare a conţinuturilor 

	3.1  Participarea la interacţiuni verbale în contexte cotidiene pe teme familiare

3.2  Redactarea de mesaje scurte pe teme familiare în situaţii în care nu poate avea loc o interacţiune verbală orală directă

3.3  Îndeplinirea de instrucţiuni simple, orale sau scrise, în contexte funcţionale, când acestea sunt completate şi de imagini sau scheme

3.4  Orientarea în spaţiu pe baza unui set de instrucţiuni simple articulate clar şi rar
	· Dialoguri situaţionale

· Conversaţii simple

· Mesaje scurte

· Instrucţiuni simple

· funcţiile comunicative ale limbii necesare performării acestor competenţe




SUGESTII METODOLOGICE

CONŢINUTURI RECOMANDATE

NOTE: 

1. Comisia naţională de limba germană recomandă ca, pentru formarea şi dezvoltarea competenţelor specifice şi a valorilor şi atitudinilor prevăzute în programe, să fie utilizate conţinuturile din listele de mai jos 

2. La alegerea temelor şi textelor pe care se va lucra se va avea în vedere corelarea lor cu filiera şi domeniul de prespecializare al fiecărei clase.

3. Echilibrarea gradului de dificultate a sarcinilor de lucru se va realiza  ţinând cont de gradul de dificultate a textului  (la texte dificile se vor stabili sarcini de lucru cu grad mai mic de dificultate, iar la texte uşoare  se va avea în vedere ca gradul de dificultate a sarcinilor de lucru să fie sporit).

CONŢINUTURI RECOMANDATE pentru Programa 1 

(limba modernă 1 - pentru toate filierele, profilurile şi specializările de licee)

temE
 

Se recomandă ca activităţile de învăţare la L. 1 să fie proiectate şi realizate în contextul următoarelor teme:

· DOMENIUL PERSONAL
· Relaţii  interpersonale
· Viaţa personală (alimentaţie, sănătate, activităţi de timp liber, preocupări cotidiene)
· Universul adolescenţei 
· DOMENIUL PUBLIC
· Ţări, regiuni, oraşe – obiective culturale 
· Aspecte din viaţa contemporană (sociale, literare, conservarea patrimoniului cultural, ecologice)
· Mass-media 
· Stiluri de viaţă în lumea germanofonă, din perspectivă sincronică si diacronică
· DOMENIUL OCUPAŢIONAL
· Cunoaşterea unor aspecte semnificative din viaţa profesională
· Activităţi din viaţa cotidiană
· DOMENIUL EDUCAŢIONAL 
· Viaţa culturală şi universul mass-media, literatură pentru tineret, sport , instrucţie şi educaţie
· Repere de cultură şi civilizaţie ale spaţiului cultural germanofon şi ale culturii universale
· Texte informative din reviste germanofone, din literatura germană sau aparţinând literaturii în limba germană de pretutindeni
ELEMENTE DE CONSTRUCŢIE A COMUNICĂRII
:
Pe parcursul clasei a IX-a la limba modernă 1 se recomandă  a se opera cu următoarele elemente de construcţie a comunicării:

1. Elemente fonetice şi ortografice tipice limbii germane  
2. Elemente lexicale, aranjate tematic, la nivelul de competenţe cerut de programă (pentru fiecare arie tematică se va  publica vocabularul minimal necesar  promovării examenului de bacalaureat)
3. Elemente gramaticale, caracteristice sferei tematice abordate si necesare actelor de vorbire caracteristice

Substantivul

      declinare, formare prin compunere şi derivare
Pronumele

       personal, reflexiv, posesiv, demonstrativ, interogativ

Adjectivul

formare prin derivare şi compunere

declinarea adjectivului atributiv

comparaţia (regulată, neregulată)

Numeralul
      cardinal, ordinal

Verbul 

indicativ (diateza activă, reflexivă la toate timpurile; pasivul – prezent, imperfect)

imperativul, conjunctivul

verbe auxiliare (de timp şi mod) + sistematizare

verbe cu particulă separabilă

reacţiunea verbelor uzuale
Adverbul

de loc, timp, mod

Adverbele pronominale
      uzuale (interogative şi demonstrative)

Prepoziţiile

      care cer dativul, acuzativul, genitivul

      bicazuale (cu acuzativ + dativ)

Topica propoziţiei

locul verbului in propoziţia principală si secundară

       ordinea complementelor în acuzativ şi în dativ 


ordinea complementelor circumstanţiale

Propoziţii  secundare
      completiva directă, atributivă, temporală, cauzală, finală, condiţională, propoziţia secundară       

      neintrodusă (verkappter Nebensatz)
Categoriile gramaticale enumerate la acest capitol aparţin metalimbajului de specialitate. Terminologia elementelor de construcţie a comunicării nu va face obiectul unei învăţări explicite. În cadrul activităţii didactice nu se va apela la conceptualizarea unităţilor lingvistice utilizate în situaţiile de comunicare. Structurile gramaticale de mai mare dificultate, dar necesare pentru realizarea unor funcţii comunicative, nu vor fi tratate izolat şi analitic, ci vor fi abordate în cadrul achiziţiei globale. Elementele de gramatică se vor doza progresiv, conform dificultăţii lor şi nevoilor de comunicare, fără a se urmări epuizarea tuturor realizărilor lingvistice ale categoriilor gramaticale enumerate.

4. acte de vorbire (funcţii comunicative ale limbii)
:

Pe parcursul clasei a IX-a la limba modernă 1 se vor  exersa următoarele acte de vorbire: 

a. a da şi a solicita informaţii:

a solicita şi a oferi informaţii generale;

a oferi şi a solicita informaţii de ordin personal;

a oferi şi a solicita informaţii privind locul de unde vin diverse persoane;

a oferi şi a solicita informaţii legate de completarea unui formular;

a oferi informaţii despre programul zilnic / săptămânal (orar şcolar, materii şcolare etc.);

a solicita informaţii despre ce fac diverse persoane (în prezent, în trecut);

a oferi informaţii despre vreme;

a solicita / oferi informaţii despre diverse evenimente; 

a oferi şi a solicita informaţii despre preţuri, alimente etc.

a descrie persoane, locuri, evenimente;

a cere şi a oferi informaţii de orientare în spaţiu.

b. a descoperi şi a exprima atitudini 

a-şi exprima acordul / dezacordul;

a exprima şi a solicita o opinie;

a exprima motive;

a compara acţiunile prezente cu cele trecute;

a accepta şi a refuza o ofertă / invitaţie;

a exprima obligaţia de a face ceva;

a exprima interdicţia de a face ceva;

a trage concluzii;

a exprima puncte de vedere personale.

c.  a  exprima emoţii:

a exprima o dorinţă / necesitate;

a exprima preferinţe;

a exprima intenţia;

a folosi stilul formal / informal.

d.   a  exprima atitudini morale:

a da sfaturi;

a cere scuze.

e.   a convinge, a determina cursul unei acţiuni:

a exprima propuneri;

a exprima decizii;

a exprima planul unei acţiuni;

a da instrucţiuni;

a încuraja / avertiza pe cineva.

f.   a comunica în societate:

a saluta;

a face prezentări;

a oferi un obiect în mod politicos;

a cere permisiunea de a întrerupe o conversaţie;

a face urări cu o anumită ocazie

a exprima condiţionări

CONŢINUTURI RECOMANDATE pentru Programa 2 

(limba modernă 2 – pentru toate filierele, profilurile şi specializările de licee)
I. temE

Se recomandă ca activităţile de învăţare la L. 2 să fie proiectate şi realizate în contextul următoarelor teme:

· DOMENIUL PERSONAL
· Relaţii interumane / interpersonale (familia, membrii familiei)
· Viaţa personala (locuinţa, cumpărături, alimentaţie, sănătate, sport, activităţi de timp liber)
· Universul adolescenţei  
· DOMENIUL PUBLIC
· Ţări, regiuni, oraşe – obiective  turistice, culturale 
· Aspecte din viaţa sociala (locuri si servicii publice)
· Ecologie  
· DOMENIUL OCUPAŢIONAL
· Ocupaţii, activităţi cotidiene  si hobby-uri
· DOMENIUL EDUCAŢIONAL
· Universul cultural germanofon – trecut şi prezent – obiceiuri şi tradiţii; personalităţi din sfera 
     artistică / literară / ştiinţifică / sportivă

II.  ELEMENTE DE CONSTRUCŢIE A COMUNICĂRII:

Pe parcursul clasei a IX-a la limba modernă 2 se recomandă  a se opera cu următoarele elemente de construcţie a comunicării:

1. Elemente fonetice şi ortografice tipice limbii germane

2. Elemente lexicale, aranjate tematic, la nivelul de competenţe cerut de programă (pentru fiecare arie tematică se va  publica vocabularul minimal necesar  promovării examenului de bacalaureat)

3. Elemente gramaticale, caracteristice sferei tematice abordate si necesare actelor de vorbire specifice temelor şi intenţiei de comunicare

Substantivul

      declinare, formare prin compunere şi derivare
Pronumele

       personal, reflexiv, posesiv, demonstrativ, interogativ

Adjectivul

formare prin derivare şi compunere

declinarea adjectivului atributiv

comparaţia (regulată, neregulată)

Numeralul
      cardinal, ordinal

Verbul 

*indicativ (diateza activă, reflexivă la toate timpurile; pasivul – prezent, imperfect)

*imperativul, conjunctivul
*verbe auxiliare (de timp şi mod) + sistematizare

*verbe cu particulă separabilă

*reacţiunea verbelor uzuale
Adverbul

de loc, timp, mod

Adverbele pronominale
      uzuale (interogative şi *demonstrative)

Prepoziţiile

      care cer dativul, acuzativul, *genitivul
      bicazuale (cu acuzativ + dativ)

Topica propoziţiei

locul verbului in propoziţia principală si secundară

      *ordinea complementelor în acuzativ şi în dativ 


*ordinea complementelor circumstanţiale
Propoziţii  secundare
      completiva directă, atributivă, temporală, cauzală, finală, condiţională, propoziţia secundară       

      neintrodusă

Categoriile gramaticale enumerate la acest capitol aparţin metalimbajului de specialitate. Terminologia elementelor de construcţie a comunicării nu va face obiectul unei învăţări explicite. În cadrul activităţii didactice nu se va apela la conceptualizarea unităţilor lingvistice utilizate în situaţiile de comunicare. Structurile gramaticale de mai mare dificultate, dar necesare pentru realizarea unor funcţii comunicative, nu vor fi tratate izolat şi analitic, ci vor fi abordate în cadrul achiziţiei globale. Elementele de gramatică se vor doza progresiv, conform dificultăţii lor şi nevoilor de comunicare, fără a se urmări epuizarea tuturor realizărilor lingvistice ale categoriilor gramaticale enumerate.
4.  acte de vorbire (funcţii comunicative ale limbii) :
Pe parcursul clasei a IX-a la limba modernă 2 se vor  exersa următoarele acte de vorbire: 
· A  solicita şi a oferi informaţii generale

· A  solicita şi a oferi informaţii de ordin personal

· A  solicita şi a oferi informaţii despre sănătate

· A  solicita şi a oferi informaţii despre locuri de interes turistic

· A  solicita confirmarea unei informaţii

· A  solicita şi a oferi informaţii despre evenimente, experienţe şi activităţi trecute

· A  cere şi a da detalii şi explicaţii

· A  descrie persoane şi obiecte

· A  cere şi a oferi o părere

· A  exprima consecinţe

· A  exprima probabilitatea

· A  exprima o dorinţă sau o preferinţă

· A  formula o interdicţie

· A  invita

· A convinge

·  A da instrucţiuni

· A planifica o acţiune

· A cere şi a da clarificări pentru înţelegerea unui mesaj

· A oferi, a accepta sau a refuza ajutorul cuiva

CONŢINUTURI RECOMANDATE pentru Programa 3 

(limba modernă 3 – pentru toate filierele, profilurile şi specializările de licee)

I.  temE

Se recomandă ca activităţile de învăţare la limba modernă 3 să fie proiectate şi realizate în contextul următoarelor teme:

 DOMENIUL PERSONAL
· Universul apropiat: însuşiri fizice, naţionalitate, starea sănătăţii, ocupaţie, hobby-uri, îmbrăcăminte, alimentaţie
· Familia: membrii familiei, relaţii interpersonale
· Petrecerea timpului liber ( activităţi sportive, emisiuni de televiziune, lectură etc.)
· DOMENIUL PUBLIC
· Călătorii, mijloace de transport, orientarea în spaţiu
· Cumpărături, magazine, preţuri, bani
· Lumea înconjurătoare: animale, ecologie
· DOMENIUL OCUPAŢIONAL
· Profesiuni, activităţi cotidiene 

· DOMENIUL EDUCAŢIONAL
· Şcoala: relaţii cu colegii, orar, materii
· Obiceiuri şi tradiţii: sărbători tradiţionale
· Universul  germanofon: oraşe, muzee, monumente 
II. ELEMENTE DE CONSTRUCŢIE A COMUNICĂRII:

Pe parcursul clasei a IX-a la limba modernă 3 se recomandă  a se opera cu următoarele elemente de construcţie a comunicării:

1. Elemente fonetice şi ortografice tipice limbii germane

2. Elemente lexicale, aranjate tematic, la nivelul de competenţe cerut de programă (pentru fiecare arie tematică se va  publica vocabularul minimal necesar  promovării examenului de bacalaureat)

3. Elemente gramaticale, caracteristice sferei tematice abordate si necesare actelor de vorbire specifice temelor şi intenţiei de comunicare

Articolul
     hotărât, nehotărât, nehotărât negat

Substantivul

gen, număr, nominativ, acuzativ, dativ; compunere

Adjectivul

declinare precedată de articol; nume predicativ

Pronumele

pronumele personal posesiv, demonstrativ

Numeralul

      cardinal, ordinal

Verbul  

haben, sein (la prezent si perfect compus), verbele modale (la prezent), verbele uzuale (la prezent şi perfect compus) din ariile tematice alese, verbe cu particule separabile

Adverbul

       de loc, timp, mod

Prepoziţii
       uzuale care cer dativul, acuzativul, bicazuale

Categoriile gramaticale enumerate la acest capitol aparţin metalimbajului de specialitate. Terminologia elementelor de construcţie a comunicării nu va face obiectul unei învăţări explicite. În cadrul activităţii didactice nu se va apela la conceptualizarea unităţilor lingvistice utilizate în situaţiile de comunicare. Structurile gramaticale de mai mare dificultate, dar necesare pentru realizarea unor funcţii comunicative, nu vor fi tratate izolat şi analitic, ci vor fi abordate în cadrul achiziţiei globale. Elementele de gramatică se vor doza progresiv, conform dificultăţii lor şi nevoilor de comunicare, fără a se urmări epuizarea tuturor realizărilor lingvistice ale categoriilor gramaticale enumerate.
4. ACTE DE VORBIRE ( Functii comunicaTIVE ALE LIMBII):

Pe parcursul clasei a IX-a la limba modernă 3 se vor achiziţiona şi utiliza următoarele acte de vorbire: 

· A solicita şi a oferi informaţii generale

· A solicita şi a oferi informaţii de ordin personal

· A solicita şi a oferi informaţii despre sănătate

· A descrie persoane

· A cere şi a oferi o părere 

· A solicita şi a oferi informaţii cu caracter de orientare

· A caracteriza acţiuni sau persoane 

· A invita 

· A da instrucţiuni 

· A exprima motive

· A descrie sărbători / obiceiuri

� Programele pentru ora din CD pentru profilurile Militar M.A.I. şi M.A.P.N. va fi elaborat în şcolile respective


� Cu excepţia profilului Militar M.A.I. şi M.A.P.N., unde curriculum pentru ora din CD va fi elaborat în şcolile respective


� Competenţele scrise cu aldine şi conţinuturile din rubrica ”Forme de prezentare a conţinuturilor CD” aparţin curriculumului diferenţiat şi se adresează numai claselor de liceu teoretic, profil umanist, care au prevăzută oră în CD în planul cadru.


� Acestea vor fi alese de profesori dintre cele marcate cu aldine din lista de la capitolul CONŢINUTURI RECOMANDATE


� Cu excepţia profilului Militar M.A.I. şi M.A.P.N., unde curriculum pentru ora din CD va fi elaborat în şcolile respective


� Domeniile tematice notate cu aldine vor fi utilizate numai la clasele din filiera teoretică, profilul umanist


� Elemente de construcţie a comunicării notate cu aldine vor fi utilizate numai la clasele din filiera teoretică, profilul umanist


� Funcţiile comunicative ale limbii notate cu aldine vor fi utilizate numai la clasele din filiera teoretică, profilul umanist

